[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Euroopa Parlament seostas totalitarismi kuritegude eitamise ja infoso\u0303jad"}, {"text_idx": "#000005", "text": "Euroopa Parlament vo\u0303ttis eelmisel na\u0308dalal suure ha\u0308a\u0308lteenamusega vastu resolutsiooni totalitaarsete rez\u030ciimide kuritegudest, milles juhitakse muu hulgas ta\u0308helepanu sellele, et kommunistlike ja natslike rez\u030ciimide kuritegude tunnistamine ja teadvustamine on Euroopale oluline vastupanuks ta\u0308napa\u0308evases infoso\u0303jas."}, {"text_idx": "#000006", "text": "\"Totalitaarsete rez\u030ciimide ohvrite ma\u0308lestamine ning kommunistlike, natsistlike ja muude diktatuuride toime pandud kuritegude tunnistamine ja teadvustamine Euroopa u\u0308hise pa\u0308randina on u\u0308limalt ta\u0308htis selleks, et kindlustada Euroopa ja selle rahvaste u\u0308htsust ning tugevdada Euroopa vastupanuvo\u0303imet ta\u0308napa\u0308evastele va\u0308lisohtudele,\" o\u0308eldakse Euroopa Parlamendi resolutsioonis, milles ro\u0303hutatakse Euroopa ajalooma\u0308lu ta\u0308htsust Euroopa tulevikule."}, {"text_idx": "#000007", "text": "Sel eesma\u0308rgil no\u0303uab parlament ka \"u\u0308hise ma\u0308lukultuuri arendamist, mis aitaks hukka mo\u0303ista mo\u0308o\u0308dunud aegade fas\u030cistlike, stalinistlike ning muude totalitaarsete ja autoritaarsete rez\u030ciimide kuriteod ja oleks u\u0308ks vahend, millega suurendada inimeste ja eelko\u0303ige noorema po\u0303lvkonna vastupanuvo\u0303imet ta\u0308napa\u0308eval demokraatiat a\u0308hvardavatele ohtudele\"."}, {"text_idx": "#000008", "text": "Samas tehakse ka otsene viide Venemaale, mida nimetatakse \"kommunistliku totalitarismi surimaks ohvriks\" ja ro\u0303hutatakse, et \"Venemaa kujunemine demokraatlikuks riigiks on pa\u0308rsitud seni, kuni sealne valitsus, poliitiline eliit ja poliitiline propaganda ja\u0308tkavad kommunistlike kuritegude \"valgeks ra\u0308a\u0308kimist\" ja totalitaarse no\u0303ukogude rez\u030ciimi u\u0308listamist\". Euroopa Parlamendi saadikud kutsuvad seeto\u0303ttu ko\u0303iki Venemaa u\u0308hiskonnaru\u0308hmi u\u0308les Venemaa traagilises minevikus selgusele jo\u0303udma."}, {"text_idx": "#000009", "text": "Europarlament \"peab a\u0308a\u0308rmiselt murettekitavaks Venemaa praeguse juhtkonna pu\u0308u\u0308deid ajaloolisi fakte moonutada ja totalitaarse no\u0303ukogude rez\u030ciimi kuritegusid valgeks ra\u0308a\u0308kida ning peab neid katseid demokraatliku Euroopa vastu peetava infoso\u0303ja ohtlikuks koostisosaks, mille eesma\u0308rk on Euroopa lo\u0303hestamine, ja kutsub seeto\u0303ttu (Euroopa - ERR) komisjoni u\u0308les otsustavalt nende vastu vo\u0303itlema,\" lisatakse resolutsioonis."}, {"text_idx": "#000010", "text": "Kelam peab oluliseks parlamendi suurt toetust"}, {"text_idx": "#000011", "text": "Resolutsiooni ettevalmistamisel taustajo\u0303una osalenud Euroopa Parlamendi kolme eelmise koosseisu saadik Tunne Kelam u\u0308tles ERR-ile, et europarlamendi nii tugev toetus - avalduse poolt ha\u0308a\u0308letas 535 saadikut, vastu oli 66 ja erapooletuid 52 - annab sellele Euroopa Liidus suurema kaalu. \"See on erakordselt hea saavutus uue parlamendi koosseisu kohta, kus va\u0308ideti, et on palju populiste. Euroopa Parlamendi reolutsioonidel on kaalu siis, kui nad on tugeva ha\u0308a\u0308lteenamusega vastu vo\u0303etud. Ja see on praegu fakt,\" ra\u0308a\u0308kis Kelam."}, {"text_idx": "#000012", "text": "Resolutsioonis kutsutakse Euroopa Komisjoni toetama teemakohaseid projekte ning kuna parlamendi toetus oli nii tugev, siis peaks see ka mo\u0303ju avaldama, usub Kelam. Ta viitas Euroopa Parlamendi 2009. aasta resolutsiooniga algatatud Euroopa ma\u0308lu ja su\u0308dametunnistuse platvormile, mis koondab ja koordineerib ko\u0303ikide diktatuuride ohvrite ja tegevuse uurimise projekte. \"Kuid ta vaevleb rahapuuduses, sest Euroopa Komisjoni ei ole ku\u0308mne aasta jooksul rahuldanud u\u0308htegi tema taotlust abi saada. Nu\u0308u\u0308d on see va\u0308ga tugevalt esitatud so\u0303num Euroopa Komisjonile,\" ra\u0308a\u0308kis Kelam."}, {"text_idx": "#000013", "text": "Eesti endise eurosaadiku so\u0303nul on ma\u0308rkimisva\u0308a\u0308rne ka see, et Euroopa Parlament suutis resolutsiooni koostada ja heaks kiita juba esimesel sisulisel to\u0308o\u0308na\u0308dalal pa\u0308rast suve, kui to\u0308o\u0308d alustav parlament kokku tuli."}, {"text_idx": "#000016", "text": "Madison selgitas, et u\u0308ldiselt oli resolutsioon tema hinnangul o\u0303ige, aga \"ta\u0308helepanu juhtimine kommunismi-natsismi kuritegudele suudeti a\u0308ra rikkuda pa\u0308evapoliitilise propandaga\". Madison to\u0303i punktina, mis talle ei sobinud, va\u0308lja ja\u0308rgmise osa resolutsioonist: \"arvestades, et avalikult radikaalsed, rassistlikud ja ksenofoobsed ru\u0308hmitused ja erakonnad o\u0303hutavad vihkamist ja va\u0308givalda u\u0308hiskonnas, na\u0308iteks vihako\u0303ne levitamisega internetis, mis toob sageli kaasa va\u0308givalla, ksenofoobia ja sallimatuse suurenemise\"."}, {"text_idx": "#000017", "text": "\"Ku\u0308simus on, et kes need kohutavad jo\u0303ud on? Teatavasti on vasaka\u0308a\u0308rmuslike jo\u0303udude poolt nimetatud tavalisi paremkonservatiivseid erakondi, kes u\u0308ritavad takistada inimkaubandust ja massiimmigratsiooni, nendeks \"rassistideks\" ja \"ksenofoobideks\". Paraku selline retoorika devalveerib po\u0303hiro\u0303hku ajaloo kuritegude ma\u0308letamiselt,\" to\u0303des Madison ERR-ile."}, {"text_idx": "#000018", "text": "Samuti to\u0303i ta va\u0308lja punkti, milles parlament \"mo\u0303istab hukka ajaloo u\u0308mberkirjutamise ja natsidega koosto\u0308o\u0308d teinud isikute u\u0308listamise mo\u0303nes EL-i liikmesriigis ja peab a\u0308a\u0308rmiselt murettekitavaks radikaalsete ideoloogiate u\u0308ha laiemat tunnustamist ning fas\u030cismi, rassismi, ksenofoobia ja muude sallimatuse vormide uut omaksvo\u0303tmist Euroopa Liidus\"."}, {"text_idx": "#000019", "text": "\"Kas selle alla peaks kuuluma siis ka need mehed, kes so\u0303disid Eesti vabaduse eest kandes olude sunnil Saksa mundrit? Kas sellise punkti heakskiitmisega resolutsioonis peaksin ma salgama oma vanaisa panust vo\u0303itlemaks bols\u030cevistliku okupatsiooni vastu?\" ku\u0308sis Eesti Konservatiivse Rahvaerakonna (EKRE) poliitik."}, {"text_idx": "#000020", "text": "\"Ko\u0303igest eelnevast johtuvalt pidasin mo\u0303istlikuks ja\u0308a\u0308da erapoolikuks. Kuna ma mo\u0303istan totaalselt hukka nii kommunismi- kui natsismi kuriteod, siis ei saanud ma resolutsiooni vastu ha\u0308a\u0308letada. Samas ei saanud ka poolt olla eeltoodud po\u0303hjustel,\" to\u0303des Madison."}, {"text_idx": "#000021", "text": "Toom kirjutas resolutsiooni vastuvo\u0303tmise ja\u0308rel sotsiaalmeedias, et ei oleks seda toetanud, kuigi selles on \"mo\u0303istlikke asju\". Tema hinnangul ei ole po\u0303hjendatud resolutsioonis toodud hinnang nagu propageeriks Venemaa praegune juhtkond seisukohta, et Teise maailmaso\u0303ja tegelikud vallapa\u0308a\u0308stjad olid Poola, Balti riigid ja la\u0308a\u0308neriigid."}, {"text_idx": "#000023", "text": "Kelam meenutas seoses 19. septembril vastu vo\u0303etud reolutsiooniga samateemalise Euroopa Parlamendi resolutsiooni vastuvo\u0303tmist 2009. aastal ning avaldas lootust, et see aitab va\u0308hendada lo\u0303het Ida- ja La\u0308a\u0308ne-Euroopa erinevate vaadete u\u0308le ajaloole."}, {"text_idx": "#000024", "text": "\"Siiamaani segab praktilist poliitikat, ka Euroopa Liidu homset poliitikat asjaolu, et meil on erinev minevikuka\u0308sitlus. La\u0308a\u0308nes ei teata suurt midagi sellest, et pa\u0308rast Hitleri lu\u0308u\u0308asaamist suurem osa Ida-Euroopast langes teise diktatuuri alla, mis ei olnud parem. Ja see on meid tegelikus koosto\u0308o\u0308s ka lo\u0303hestanud ning on va\u0308ga to\u0303sine pidur, et Euroopa Liit saaks to\u0303husamalt ja u\u0308htsemalt edasi liikuda,\" ra\u0308a\u0308kis ta."}, {"text_idx": "#000025", "text": "\"Suur saavutus oli ku\u0308mme aastat tagasi vastu vo\u0303etud Euroopa Parlamendi resolutsioon \"Euroopa su\u0308dametunnistus ja totalitarism\", mille u\u0308ks algatajaid ma olin. Ja nu\u0308u\u0308d see resolutsioon on palju konkreetsem ja palju tugevam. Ta adresseerib u\u0308hte punkti, milles la\u0308a\u0308neriigid on siiamaani ko\u0303ige passiivsemad olnud, ko\u0303ige va\u0308hem huvi na\u0308idanud - see on lihtne asi, et Teine maailmaso\u0303da algas tegelikult kahe diktaatori kokkuleppega. Ja kuna nu\u0308u\u0308d a\u0308sja augustis oli Molotov-Ribbentropi pakti 80. aastapa\u0308ev, siis ei saanud sellest kuidagi mo\u0308o\u0308da minna,\" to\u0303des ta, lisades, et siiani on selle suhtes va\u0308ga erinevaid arvamusi."}, {"text_idx": "#000026", "text": "\"Ja samuti to\u0303demus, et No\u0303ukogude Liit mitte ei kasutanud MRP-d mitte selleks, et so\u0303jast eemale ja\u0308a\u0308da, vaid aktiivselt so\u0303tta sekkudes, teostades agressiooni mitmete Ida-Euroopa maade vastu - Soome, Baltimaad, Poola, Rumeenia ja saades sellest tegelikult kasu,\" lisas ta."}, {"text_idx": "#000027", "text": "Kelami so\u0303nul ja\u0308i resolutsioonist seekord va\u0308lja paragrahv, mis va\u0308idab, et tegelikult Stalin Hilteri liitlase ja koosto\u0308o\u0308partnerina aitas Hilteril 22 so\u0303jakuud allutada La\u0308a\u0308ne-Euroopat, abistades teda materiaalselt nafta, teravilja, maakidega, aga samuti poliitiliselt, keelates na\u0308iteks Prantsuse ja teiste maade komparteidel osutada Hitlerile vastupanu. \"Ja et mo\u0303lemad rez\u030ciimid, nende po\u0303hiline poliitika oli maailmavallutus - Stalini salajane ko\u0303ne poliitbu\u0308roo liikmetele paar pa\u0308eva enne Molotov-Ribbentropi pakti so\u0303lmimist oli va\u0308ga selge - nimelt, et No\u0303ukogude Liidu eesma\u0308rk on la\u0308a\u0308neriigid ja Hitler omavahel so\u0303tta to\u0303ugata, lasta neil teineteist vastastikku no\u0303rgestada ja siis No\u0303ukogude Liit astub vahele ja kehtestab ko\u0303igis neis maades kommunistliku diktatuuri. See oli Stalini strateegiline plaan,\" ra\u0308a\u0308kis Isamaa liige Kelam."}, {"text_idx": "#000028", "text": "Lisaks sisladab ta\u0308navune resolutsioon ka u\u0308leskutset viia totalitaarsete rez\u030ciimide kuritegudest ra\u0308a\u0308kimine ko\u0303ikide Euroopa Liidu koolide o\u0303ppekavadesse. \"Ning me seostame u\u0308hise ma\u0308lukultuuri ja u\u0308hise ajalooka\u0308sitluse, kui me selleni jo\u0303uame, ta\u0308napa\u0308eva vastupanuvo\u0303imega demokraatiat a\u0308hvardavatele ohtudele. See ta\u0308hendab, et minevik ei ole lihtsalt minevik, vaid u\u0308hine minevikuka\u0308sitlus annab meile jo\u0303udu ja potentsiaali, et demokraatiat ohustavatele ohtudele ta\u0308napa\u0308eval vastu astuda,\" selgitas Kelam."}, {"text_idx": "#000029", "text": "Venemaa korraldab oma riigipu\u0308ha ta\u0308histamiseks Soomes 13 u\u0308ritust"}, {"text_idx": "#000030", "text": "Lavrov: president kirjutab po\u0303hjalikku artiklit Teisest maailmaso\u0303jast"}, {"text_idx": "#000031", "text": "Putin o\u0303igustas Molotovi-Ribbentropi pakti so\u0303lmimist"}, {"text_idx": "#000032", "text": "Toom ru\u0308ndas erakonnakaaslast Jufereva-Skuratovskit Venemaa-teemadel"}, {"text_idx": "#000033", "text": "Karl Soonpa\u0308a\u0308 pa\u0308evik 29. septembril 1939. aastal"}, {"text_idx": "#000039", "text": "Kahekordne sprindi maailmameister lo\u0303petas karja\u0308a\u0308ri"}, {"text_idx": "#000040", "text": "Kurikuulsa ristiisa surma to\u0303ttu vo\u0303ib Sitsiilias puhkeda maffiaso\u0303da"}, {"text_idx": "#000041", "text": "Haridusto\u0308o\u0308tajate liit po\u0308o\u0308rdub palgavaidluse to\u0303ttu riikliku lepitaja poole"}, {"text_idx": "#000042", "text": "Pikk pa\u0308a\u0308ses esmakordselt po\u0303hikoosseisu, aga langes karikasarjas va\u0308lja"}, {"text_idx": "#000043", "text": "Vihmaussidel on po\u0303llusaagikusele suur ta\u0308htsus"}, {"text_idx": "#000044", "text": "Kuldgloobused jagatakse seekord va\u0308lja ka kassahittidele ja koomikutele"}, {"text_idx": "#000045", "text": "Kauplused vo\u0303ivad ka\u0308ibemaksu to\u0303usu ja\u0308rel odavama toidu hinnad samaks ja\u0308tta"}, {"text_idx": "#000046", "text": "UEFA lubab Venemaa U-17 koondised vo\u0303istlema: lapsi ei tohiks karistada"}, {"text_idx": "#000047", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000049", "text": "Valitsus tahab ko\u0303igile ettevo\u0303tjatele panna e-arvekohustuse"}, {"text_idx": "#000050", "text": "Kallas: maakonnaliini bussipilet hakkab maksma umbes 1,5 eurot"}, {"text_idx": "#000052", "text": "Karmo Tu\u0308u\u0308r: Moskva no\u0303rgenemise to\u0303ttu vo\u0303ib ka\u0308ivituda terve ahel su\u0308ndmusi"}, {"text_idx": "#000054", "text": "Ratas: tasuta u\u0308histranspordi kaotamine on suur viga"}, {"text_idx": "#000058", "text": "Kolmapa\u0308ev on soe, aga kohati vo\u0303ib hoovihma sadada"}, {"text_idx": "#000059", "text": "U-16 jalgpallikoondis ja\u0308i Iirimaa eakaaslastele kindlalt alla"}, {"text_idx": "#000061", "text": "Elisabeth Kaukonen: o\u0303igekiri on vaid u\u0308ks kujund keeleteaduse kindakirjas"}, {"text_idx": "#000062", "text": "USA kirjutavate to\u0308o\u0308liste vanamoodne streik ja\u0308i ajale jalgu"}, {"text_idx": "#000064", "text": "Euribori to\u0303us on perede pangalaenude kulusid to\u0303stnud 400 miljoni vo\u0303rra"}, {"text_idx": "#000065", "text": "Avalik debatt Eesti akadeemilise muusikahariduse raskustest"}, {"text_idx": "#000066", "text": "Saara Nu\u0308ganen: ma ei ole sellega, et mu vanemad on na\u0308itlejad, kunagi kekanud"}, {"text_idx": "#000067", "text": "Are alpakafarmis su\u0308ndis ta\u0308navu u\u0308heksa alpaka- ja u\u0308ks laamabeebi"}, {"text_idx": "#000069", "text": "Ida-Virumaa sai juurde sadakond uut o\u0303petajat"}, {"text_idx": "#000070", "text": "Riigikogu asub arutama vaenuko\u0303ne eelno\u0303u"}, {"text_idx": "#000071", "text": "Valitsus kiitis heaks ja\u0308rgmise aasta riigieelarve"}, {"text_idx": "#000072", "text": "Eesti Pank: majanduskasv taastub ja\u0308rgmisel aastal"}, {"text_idx": "#000073", "text": "Kolmapa\u0308eval la\u0308heb ilm veidi soojemaks"}, {"text_idx": "#000074", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000075", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]